Mai Ndombės provincija

Mai Ndombė () – provincija Kongo Demokratinės Respublikos vidurio vakarinėje dalyje, ribojasi su Kongo Respublika. Administracinis centras – Inongas.

Teritorija yra Kongo baseine. Per provinciją teka Kongas, Kasajus, Fimis, Lolojus, Lokoras, telkšo Mai Ndombės ežeras, gausu pelkynių ir šlapynių. Įsteigtas Tumbos–Ledimos rezervatas, Mai–Mpilio miškų rezervatas.

Iki 2005 metų Konstitucinės reformos dabartinė Mai Ndombės provincija buvo Bandundu provincijos dalimi, bet 2015 m. iš buvusių Mai Ndombės ir Plynaukštės rajonų sukurta nauja provincija.

Administracinis suskirstymas 
Provincija skirstoma į 8 teritorijas:
 Bolobas
 Inongas
 Kiris
 Kutu
 Kvamutas
 Mušijė
 Ošvė
 Jumbis

Šaltiniai 

Kongo Demokratinės Respublikos provincijos